«Арнау» балалар депозиті іске қосылды
"«Арнау» балалар депозиті іске қосылды" | "https://abai.kz/post/114026"
TITLE: «Арнау» балалар депозиті іске қосылды
URL: https://abai.kz/post/114026
META: "«Арнау» балалар депозиті іске қосылды" | "https://abai.kz/post/114026"
DATE: 05.06.2020
AUTHOR(s): Abai.kz
TOTAL WORDS: 193
TEXT: Тұрғын үй құрылыс жинақ банкі «Арнау» балалар депозитін іске қосты. Депозиттің ең төменгі жинақтау мерзімі 10 жылдан 15 жылға дейін. Салымшы оы уақыт аралығында пәтер бағасының 50%-ін жинауы керек. Оған жыл сайын 2% мөлшерінде банк сыйақысы қосылады. Сонымен қатар, 20% мемлекет сыйлықақысы беріледі. (бір жыл ішінде жиналған 200 АЕК-ке дейінгі жинақ сомасына) Нәтижесінде, жылдық тиімді сыйақы мөлшерлемесі: 6%-ға дейін жетеді. «Арнау» депозитінде шарт сомасының 50%-ын кем дегенде 10 жыл бойы жинап, 48 ұпайға тең Бағалау көрсеткішіне (БК) қол жеткізу керек. Осы талаптар орындалған соң депозит иегері тұрғын үй сатып алу үшін 2% жылдық мөлшерлемемен тұрғын үй заемын рәсімдей алады » делінген хабарламада. Заем тек кәмелеттік жасқа толған депозит иегерінің атына беріледі, яғни үй алар сәтте баланың жасы 18-ден жоғары болуы керек. «Арнау» депозитін сәбидің атына тек баланың заңды өкілдері (ата-анасы, қамқоршысы) ғана аша алады. Ал оған қаражатты баланың ата-анасы мен қамқоршысынан бөлек, оның әжесі, атасы, ағалары мен әпкелері, тіпті, ұйымдар да толықтыра алады. Депозитті 18 жасқа дейінгі кез келген балаға ашуға болады. Мысалы, баланың жасы 15-те болса және оның атына депозит ашылса, 10 жылдан кейін, яғни 25-ке келгенде 2%-бен тұрғын үй заемын рәсімдей алады. «Арнау» депозитін ашу үшін банк кеңесшілеріне хабарласу қажет. Abai.kz
